钦定古今图书集成/理学汇编/经籍典/第035卷 > 颜氏家训 > 《治家篇》
## 钦定古今图书集成/理学汇编/经籍典/第035卷 > 颜氏家训 > 《治家篇》

借人典籍，皆须爱护，先有缺坏，就为补治，此亦士大
夫百行之一也。济阳江禄读书未竟，虽有急速，必待
卷束整齐，然后得起，故无损败，人不厌其求假焉。或
有狼藉几案，分散部帙，多为童幼婢妾之所点污，风
雨犬鼠之所毁伤，实为累德。吾每读圣人之书，未尝
不肃敬对之。其故纸有《五经》词义及贤达姓名，不敢
秽用也。